4.5. Заключение относно вредата
 (115)
 Въз основа на гореизложеното и поради липсата на други коментари заключенията от съображения 152 — 155 от регламента за временните мерки — а именно, че промишлеността на Съюза е понесла съществена вреда по смисъла на член 3, параграф 5 от основния регламент, се потвърждават.
 5. ПРИЧИННО-СЛЕДСТВЕНА ВРЪЗКА
 (116)
 В съответствие с член 3, параграф 6 от основния регламент Комисията проучи дали дъмпинговият внос от засегнатите държави е причинил съществена вреда на промишлеността на Съюза. В съответствие с член 3, параграф 7 от основния регламент Комисията също така проучи дали е възможно и други известни фактори да са нанасяли по същото време вреда на промишлеността на Съюза. Комисията се увери, че вредата, евентуално причинена от тези други фактори, не се приписва на дъмпинговия внос от засегнатите държави.
 (117)
 Някои заинтересовани страни (производители износители и дистрибутори) отново изтъкнаха твърденията във връзка с причинно-следствената връзка, изказани по време на етапа на временните мерки, без да предложат за разглеждане нови елементи. Коментарите се отнасят, наред с другото, до: ниското равнище на вноса, това, че цените на вноса следват цените на суровините, вноса от други държави и свръхкапацитета на промишлеността на Съюза. Тъй като не бяха представени нови доводи, се счита, че подробен отговор на тези коментари е даден в съображения 156 — 208 от регламента за временните мерки. С цел постигане на по-голяма яснота някои коментари са разгледани и по-долу.
 5.1. Въздействие на дъмпинговия внос
 (118)
 Някои заинтересовани страни отново посочиха, че вносът от засегнатите държави, който през разследвания период за КНР е на равнище 4,3 %, а за Тайван — 5,1 %, не може да бъде причината за понесената от промишлеността на Съюза вреда, особено когато пазарният дял на промишлеността на Съюза през същия период е около 80 %. Комисията установи, че по време на разследвания период дъмпинговият внос от засегнатите държави е подбивал цените на промишлеността на Съюза с между 9,8 и 11,4 %, както е обяснено в съображение 83 по-горе. Вносът може да не е съвършеният конкурентен натиск, но както беше вече посочено в съображение 158 от регламента за временните мерки, той оказва ценови натиск върху промишлеността на Съюза и затова не ѝ е позволил нито да запази пазарния си дял, нито да заработи на печалба. Освен това, както се заключава в съображение 70 по-горе, Комисията определи, че са изпълнени условията за кумулативна оценка на въздействието на вноса от КНР и от Тайван, който общо възлиза на 9,5 % по време на разследвания период.
 5.2. Въздействие на други фактори
 5.2.1. Недъмпингов внос от Тайван
 (119)
 Както е обяснено в съображение 66 по-горе, след коментарите във връзка с оповестяването на временните констатации за един тайвански производител износител беше установено, че не практикува дъмпингов внос. Поради това трябва да се анализа въздействието на този внос върху общото състояние на промишлеността на Съюза, тъй като той вече не се включва в дъмпинговия внос.
 (120)
 Обемът на този внос обаче е бил пренебрежимо малък през целия разглеждан период, като пазарният му дял във всеки един момент е бил значително под